
Parlamentul  României

Camera  Deputaţilor

Comisia pentru industrii si servicii

Bucureşti 02.06.2010                                                                                                                                                                                 23/153/2010

AVIZ
asupra proiectului de Lege pentru acceptarea de către Guvernul României a amendamentelor, adoptate la 30 iunie 2007, la Bruxelles, la Convenţia pentru înfiinţarea unui Consiliu de Cooperare vamală, încheiată la 15 decembrie 1950, la Bruxelles
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a fost sesizată spre dezbatere şi avizare, cu proiectului de Lege pentru acceptarea de către Guvernul României a amendamentelor, adoptate la 30 iunie 2007, la Bruxelles, la Convenţia pentru înfiinţarea unui Consiliu de Cooperare vamală, încheiată la 15 decembrie 1950, la Bruxelles, transmis cu adresa nr. Pl.x.324 din 20 mai 2010 şi înregistrat la comisie cu nr.23/153 din 21 mai 2010.


Avizul comisiei urmează să fie trimis Comisiei pentru buget, finanţe şi bănci, care este sesizată în fond.

Conform prevederilor art. 75 alin.(1) din Constituţia României, republicată, prima Cameră sesizată este Camera Deputaţilor.

Proiectul de lege are ca obiect acceptarea de către Guvernul României a două amendamente la Convenţia pentru înfiinţarea unui Consiliul de cooperare Vamală, încheiată la Bruxelles la 15 decembrie 1950, la care România a aderat prin decretul nr. 980 din 23 octombrie 1968, publicat în Buletinul Oficial nr. 138 din 31 octombrie 1968.

Amendamentele reprezintă înţelegeri internaţionale multinaţionale, care, prin obiectul de reglementare intră sub incidenţa Legii nr. 590/2003 privind tratatele, urmând a fi supuse spre aprobare Parlamentului.
Consiliul Legislativ, a avizat favorabil propunerea legislativă cu unele observaţii şi propuneri, aviz transmis cu adresa nr. 547 din 3 mai 2010.

 Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege menţionat mai sus în şedinţa din data de 02.06.2010.

În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege în forma prezentată de iniţiator.

În raport de obiectul şi conţinutul său proiectul de Lege face parte din categoria legilor ordinare.
PREŞEDINTE

Iulian IANCU

            Consilier parlamentar.

